CELEX: 62010CJ0200
Language: el
Date: 2011-05-05 00:00:00
Title: Απόφαση του Δικαστηρίου (όγδοο τμήμα) της 5ης Μαΐου  2011. # Ευρωπαϊκή Δυναμική - Προηγμένα Συστήματα Τηλεπικοινωνιών Πληροφορικής και Τηλεματικής AE κατά Ευρωπαϊκής Επιτροπής. # Αίτηση αναιρέσεως - Ρήτρα διαιτησίας - Σύμβαση αφορώσα την κοινοτική οικονομική στήριξη που χορηγήθηκε σε ένα σχέδιο στο πλαίσιο του προγράμματος "eContent" - Καταγγελία συμβάσεως εκ μέρους της Επιτροπής - Κάλυψη των επιλεξίμων δαπανών - Αιτιολόγηση της αποφάσεως του Γενικού Δικαστηρίου. # Υπόθεση C-200/10 P.

Απόφαση του Δικαστηρίου (όγδοο τμήμα) της 5ης Μαΐου 2011 – Ευρωπαϊκή Δυναμική κατά Επιτροπής
      (Υπόθεση C‑200/10 P)
      «Αίτηση αναιρέσεως – Ρήτρα διαιτησίας – Σύμβαση σχετική με την κοινοτική οικονομική στήριξη που χορηγήθηκε για ένα σχέδιο στο πλαίσιο του προγράμματος “eContent”
         – Καταγγελία συμβάσεως εκ μέρους της Επιτροπής – Κάλυψη των επιλέξιμων δαπανών – Αιτιολόγηση της αποφάσεως του Γενικού Δικαστηρίου»
      
      1.                     Διαδικασία – Ένσταση απαραδέκτου – Ένσταση η οποία δεν στηρίζεται σε συγκεκριμένα επιχειρήματα – Απόρριψη της ενστάσεως (Κανονισμός
            Διαδικασίας του Δικαστηρίου, άρθρο 91) (βλ. σκέψεις 17-19)
      2.                     Αναίρεση – Λόγοι – Παράβαση της υποχρεώσεως να δοθεί απάντηση στους λόγους και τα αιτήματα που προβάλλουν οι διάδικοι – Λόγος
            σχετικός με την επιλεξιμότητα των δαπανών που οφείλονται στην εκτέλεση συμβάσεως με αντικείμενο οικονομική στήριξη της Ένωσης
            για την υλοποίηση σχεδίου στο πλαίσιο προγράμματος για το ψηφιακό περιεχόμενο – Παράλειψη του Γενικού Δικαστηρίου να αποφανθεί
            – Βάσιμη αίτηση αναιρέσεως (Άρθρο 272 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 32-33, 42-43)
      3.                     Αναίρεση – Λόγοι – Λόγος ο οποίος προβάλλεται για πρώτη φορά κατ’ αναίρεση – Απαράδεκτο (Κανονισμός Διαδικασίας του Δικαστηρίου,
            άρθρο 113 § 1) (βλ. σκέψεις 67-68)
      4.                     Αναίρεση – Λόγοι – Εσφαλμένη εκτίμηση των πραγματικών περιστατικών – Απαράδεκτο – Έλεγχος από το Δικαστήριο της εκτιμήσεως
            των υποβληθέντων στην κρίση του Γενικού Δικαστηρίου πραγματικών περιστατικών – Αποκλείεται πλην της περιπτώσεως παραμορφώσεως
            του περιεχομένου τους (Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1) (βλ. σκέψεις 81-84)
      Αντικείμενο 
      
         
               Αίτηση αναιρέσεως κατά της αποφάσεως του Γενικού Δικαστηρίου (τέταρτο τμήμα) της 9ης Φεβρουαρίου 2010, T-340/07, Ευρωπαϊκή
                  Δυναμική κατά Επιτροπής, με την οποία το Γενικό Δικαστήριο απέρριψε αγωγή που ασκήθηκε ενώπιόν του δυνάμει ρήτρας διαιτησίας
                  και είχε ως αίτημα να υποχρεωθεί η Επιτροπή να καταβάλει, αφενός, τα ποσά τα οποία η ενάγουσα ισχυρίστηκε ότι της οφείλονται
                  και, αφετέρου, αποζημίωση λόγω της καταγγελίας συμβάσεως που αφορούσε την κοινοτική στήριξη για το σχέδιο «e-Content Exposure
                  and Business Opportunities» («EEBO») (σύμβαση αριθ. EDC-53007 EEBO/27873) και συνήφθη στο πλαίσιο του πολυετούς κοινοτικού
                  προγράμματος για την τόνωση της αναπτύξεως και της χρήσεως του ευρωπαϊκού ψηφιακού περιεχομένου στα παγκόσμια δίκτυα, καθώς
                  και για την προώθηση της γλωσσικής ποικιλότητας στην κοινωνία των πληροφοριών (Πρόγραμμα «eContent»).
               
            Διατακτικό 
      Το Δικαστήριο αποφασίζει:
      
         
                  1)
               
               
                  
               
               
                  	Αναιρεί την απόφαση του Γενικού Δικαστηρίου της Ευρωπαϊκής Ένωσης της 9ης Φεβρουαρίου 2010, T-340/07, Ευρωπαϊκή Δυναμική κατά
                     Επιτροπής, στο μέτρο που το Γενικό Δικαστήριο παρέλειψε να αποφανθεί με αυτήν επί του αιτήματος της Ευρωπαϊκής Δυναμικής –
                     Προηγμένα Συστήματα Τηλεπικοινωνιών Πληροφορικής και Τηλεματικής AE να υποχρεωθεί η Επιτροπή να της καταβάλει, παρά την καταγγελία
                     της συμβάσεως EDC 53007 EEBO/27873, το ποσό των 172 588,62 ευρώ για τις μη καλυφθείσες από την Επιτροπή δαπάνες στις οποίες
                     υποβλήθηκε η εν λόγω εταιρία στο πλαίσιο της ως άνω συμβάσεως. 
                  
               
            
         
                  2)
               
               
                  
               
               
                  	Αναπέμπει την υπόθεση ενώπιον του Γενικού Δικαστηρίου της Ευρωπαϊκής Ένωσης για να αποφανθεί επί του προαναφερθέντος αιτήματος
                     της Ευρωπαϊκής Δυναμικής – Προηγμένα Συστήματα Τηλεπικοινωνιών Πληροφορικής και Τηλεματικής AE. 
                  
               
            
         
                  3)
               
               
                  
               
               
                  	Επιφυλάσσεται ως προς τα δικαστικά έξοδα.